Mate Rimac je osvojio najprestižniju nagradu za dostignuća u poduzetništvu – EY Poduzetnik godine, koja se u Hrvatskoj dodjeljuje četvrtu godinu za redom.

Mate Rimac je izabran za poduzetnika godine. Osvojio najprestižniju svjetsku nagradu za dostignuća u poduzetništvu – EY Poduzetnik godine, koja se u Hrvatskoj dodjeljuje četvrtu godinu za redom.

"Mislim da su ovakve stvari korisne. Danas sam vidio firme za koje nikad prije nisam čuo i za koje ne mogu vjerovati kakve stvari rade u Hrvatskoj. Malo mi je čak neugodno što su nas odabrali pored ljudi koji cijeli život rade i stvaraju odlična radna mjesta u mjestima u kojima ne bih nikad rekao, i cijeli život su dali za to. Mislim da je važno da jedni druge podržavamo i da rastemo zajedno. Mi se puno trudimo ne samo zadržati naše ljude u Hrvatskoj nego i da ljudi iz cijelog svijeta dolaze kod nas. Često se zna dogoditi da recimo inženjerka želi doći raditi kod nas, ali nezin muž traži posao i ne želi doći kod nas jer ne može naći posao. Dakle, tvrtka nikad ne može biti otok za sebe. Moramo svi raditi zajedno, podržavati jedni druge i vrednovati uspjeh. Zato mislim da su ovakve stvari odlične da se vidi da postoje ljudi u Hrvatskoj koji rade kvalitetne stvari", rekao je Rimac nakon proglašenja.

"Na prvom mjestu su mi zaposlenici, onda naši klijenti pa onda vlasnici firme. Nagrade su uvijek lijepe, ali to nije razlog poslovanja", zaključio je upitan što očekuje od natjecanja u Monte Carlu koje je pred njim.

Novog hrvatskog EY Poduzetnika godine, i predstavnika naše zemlje na svjetskom izboru u Monacu, izabrao je osmeročlani neovisni i stručan žiri.

Članovi žirija su bili:

- Emil Tedeschi, predsjednik Uprave Atlantic Grupe d.d., predsjednik žirija

- Nenad Bakić, poduzetnik i investitor

- Saša Cvetojević, poduzetnik i investitor

- Vedrana Jelušić Kašić, direktorica Europske banke za obnovu i razvoj za Hrvatsku, Sloveniju, Mađarsku i Slovačku (EBRD)

- Prof. dr. sc. Lajoš Žager, dekan Ekonomskog fakulteta u Zagrebu

- Alan Sumina, EY Poduzetnik godine 2014. (Nanobit d.o.o.)

- Đuro Horvat, EY Poduzetnik godine 2015. (Tehnix d.o.o.)

- Marko Pipunić, EY Poduzetnik godine 2016. (Žito d.o.o.)